
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


2 Απριλίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 1220 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Έγκριση του Κανονισμού Διδακτορικών Σπουδών 
του Τμήματος Ρωσικής Γλώσσας και Φιλολογίας 
και Σλαβικών Σπουδών του Εθνικού και Καποδι- 
στριακού Πανεπιστημίου Αθηνών. 

2 Έγκριση του Κανονισμού Διδακτορικών Σπουδών 
του Τμήματος Τουρκικών Σπουδών και Σύγχρο¬ 
νων Ασιατικών Σπουδών του Εθνικού και Καποδι- 
στριακού Πανεπιστημίου Αθηνών. 


ΑΠΟΦΑΣΕΙΣ 

Αριθμ. απόφ. 628 (1) 

Έγκριση του Κανονισμού Διδακτορικών Σπου¬ 
δών του Τμήματος Ρωσικής Γλώσσας και Φιλο¬ 
λογίας και Σλαβικών Σπουδών του Εθνικού και 
Καποδιστριακού Πανεπιστημίου Αθηνών. 

Η ΣΥΓΚΛΗΤΟΣ ΤΟΥ ΕΘΝΙΚΟΥ ΚΑΙ 
ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

1. τις διατάξεις του άρθρου 45 του ν. 4485/2017 «Ορ¬ 
γάνωση και Λειτουργία της ανώτατης εκπαίδευσης, ρυθ¬ 
μίσεις για την έρευνα και άλλες διατάξεις» (ΦΕΚ Α' 114), 

2. την υπ’ αριθμ. 163204/Ζ1 /29-9-2017 εγκύκλιο του 
Υπουργείου Παιδείας, Έρευνας και Θρησκευμάτων, 

3. την παρ. 3ε, του άρθρου 9, του ν. 3685/2008 «Θεσμι¬ 
κό πλαίσιο για τις μεταπτυχιακές σπουδές» (ΦΕΚ Α' 148), 

4. τις διατάξεις του ν. 4009/2011 «Δομή, λειτουργία, δι¬ 
ασφάλιση της ποιότητας των σπουδών και διεθνοποίηση 
των ανωτάτων εκπαιδευτικών ιδρυμάτων (ΦΕΚ ΑΊ95), 
όπως τροποποιήθηκαν και ισχύουν, 

5. τις διατάξεις του ν. 4386/2016 «Ρυθμίσεις για την 
έρευνα και άλλες διατάξεις» (ΦΕΚ Α’ 83), όπως τροπο¬ 
ποιήθηκαν και ισχύουν, 

6. το π.δ. 85/31-5-2013 (ΦΕΚ Α’ 124) «Ίδρυση, μετονο- 
μασία, ανασυγκρότηση Σχολών και ίδρυση Τμήματος 
στο Εθνικό και Καποδιστριακό Πανεπιστήμιο Αθηνών», 

7. την απόφαση της Συγκλήτου του Ε.Κ.Π.Α. (11 η συ¬ 
νεδρία 28-2-2018), 


8. το απόσπασμα πρακτικών της Προσωρινής Συνέ¬ 
λευσης του Τμήματος Ρωσικής Γλώσσας και Φιλολογί¬ 
ας και Σλαβικών Σπουδών του Ε.Κ.Π.Α. (3η συνεδρία, 
01/12/2017), 

9. το γεγονός ότι με την παρούσα δεν προκαλείται 
δαπάνη εις βάρους του κρατικού προϋπολογισμού, 
αποφασίζουμε: 

Την έγκριση του Κανονισμού Διδακτορικών Σπουδών 
του Τμήματος Ρωσικής Γλώσσας και Φιλολογίαςκαι Σλα¬ 
βικών Σπουδών του Εθνικού και Καποδιστριακού Πανε¬ 
πιστημίου Αθηνών ως ακολούθως: 

Άρθρο 1 
Δικαιούχοι 

Δικαίωμα υποβολής αίτησης για εκπόνηση διδακτο¬ 
ρικής διατριβής έχει ο κάτοχος Διπλώματος Μεταπτυχι¬ 
ακών Σπουδών (Δ.Μ.Σ.) Α.Ε.Ι. της ημεδαπής ή αναγνω¬ 
ρισμένου ως ομοταγούς της αλλοδαπής ή ενιαίου και 
αδιάσπαστου τίτλου σπουδών μεταπτυχιακού επιπέδου 
του άρθρου 46 ν. 4485/2017, ετήσιας τουλάχιστον δι¬ 
άρκειας (60 ΕΈΤ5), με αντικείμενο ίδιο ή συναφές προς 
κάποιο από τα θεραπευόμενα στο Τμήμα γνωστικά αντι¬ 
κείμενα. 

Σε ειδικές περιπτώσεις, γίνεται δεκτός ως υποψήφιος 
διδάκτορας και μη κάτοχος του ως στην προηγούμε¬ 
νη παράγραφο οριζόμενου Δ.Μ.Σ. με αιτιολογημένη 
απόφαση της Συνέλευσης του Τμήματος. Ειδικότερα 
και μέχρι την οργάνωση και λειτουργία Προγράμματος 
Μεταπτυχιακών Σπουδών στο Τμήμα και τη χορήγηση 
των πρώτων Διπλωμάτων Μεταπτυχιακών Σπουδών, γί¬ 
νεται δεκτός πτυχιούχος του Τμήματος Ρωσικής Γλώσσας 
και Φιλολογίας και Σλαβικών Σπουδών του Ε.Κ.Π.Α. είτε 
άλλου Τμήματος του πεδίου των Ανθρωπιστικών Επιστη¬ 
μών Α.Ε.Ι. της ημεδαπής είτε κάτοχος πτυχίου Α.Ε.Ι. της 
αλλοδαπής αναγνωρισμένου ως ισότιμου και αντίστοι¬ 
χου προς τα απονεμόμενα από ένα εκ των παραπάνω 
Τμημάτων, με αιτιολογημένη απόφαση της Συνέλευσης 
του Τμήματος, η οποία συνυπολογίζει τη γενικότερη 
επιστημονική συγκρότηση ή και επαγγελματική εμπει¬ 
ρία του υποψηφίου και σε οποιαδήποτε περίπτωση εφ’ 
όσον αυτός: α) έχει πτυχίο με βαθμό τουλάχιστον «Λίαν 
Καλώς», β) έχει δημοσιεύσει, ατομικά ή σε συνεργασία, 
τουλάχιστον δύο (2) άρθρα σε έγκριτα επιστημονικά 
περιοδικά με σύστημα κριτών, είτε δύο (2) τουλάχιστον 
ανακοινώσεις σε πρακτικά συνεδρίων, είτε έχει μετάσχει 
σε συναφές προς το γνωστικό αντικείμενο της διατριβής 

ερευνητικό πρόγραμμα ετήσιας τουλάχιστον διάρκειας, 
είτε διαθέτει συνδυασμό των παραπάνω. 

Ο υποψήφιος διδάκτορας πρέπει να έχει αποδεδειγ¬ 
μένα καλή γνώση (επίπεδο Β2 του Κοινού Ευρωπαϊκού 
Πλαισίου Αναφοράς) μιας τουλάχιστον κύριας ευρω¬ 
παϊκής γλώσσας (δυνατή επιλογή μεταξύ της αγγλικής, 
γαλλικής, γερμανικής, ισπανικής, ιταλικής, ρωσικής), 
καθώς και πολύ καλή γνώση (επίπεδο Γ1 του Κοινού Ευ¬ 
ρωπαϊκού Πλαισίου Αναφοράς), σε περίπτωση που δεν 
διαθέτει σχετικό πτυχίο Α.Ε.Ι. Γλώσσας και Φιλολογίας, 
της σλαβικής γλώσσας που άμεσα συνδέεται με το θέμα 
της διδακτορικής διατριβής του. 

Άρθρο 2 
Αίτηση 

Ο υποψήφιος υποβάλλει, σε οριζόμενη κάθε εξάμηνο 
του ακαδημαϊκού έτους και με απόφαση της Συνέλευσης 
του Τμήματος προθεσμία είτε, αν τέτοια απόφαση δεν 
υπάρχει, κατά τον πρώτο ημερολογιακό μήνα από την 
έναρξη κάθε εξαμήνου του ακαδημαϊκού έτους, αίτηση 
στη Γραμματεία του Τμήματος, η οποία περιλαμβάνει: 

- προτεινόμενο τίτλο της διδακτορικής διατριβής, 

- προτεινόμενη γλώσσα εκπόνησης της διατριβής, 

- προτεινόμενο επιβλέποντα. 

Η αίτηση (σύμφωνα με τον τύπο που προσαρτάται στο 
Παράρτημα Α' του παρόντος) συνοδεύεται από: 

1. Αναλυτικό βιογραφικό σημείωμα. 

2. Αντίγραφο του βασικού του πτυχίου και πιστοποι¬ 
ητικό αναλυτικής βαθμολογίας. 

3. Αντίγραφο Δ.Μ.Σ. ή και πιστοποιητικό αναλυτικής 
βαθμολογίας των μεταπτυχιακών σπουδών. 

4. Αντίγραφο, σε έντυπη μορφή, της διπλωματικής 
μεταπτυχιακής εργασίας, εφ' όσον υπάρχει τέτοια 

5. ί. Στην περίπτωση πτυχιούχου Α.Ε.Ι. της αλλοδαπής, 
κατόχου του ως στην πρώτη παράγραφο του άρθρου 1 
του παρόντος οριζόμενου Δ.Μ.Σ., αναγνώριση από το 
Δ.Ο.Α.Τ.Α.Π. της ισοτιμίας του βασικού πτυχίου του προς 
τα απονεμόμενα από τα ελληνικά Α.Ε.Ι. 

ίί. Στην περίπτωση πτυχιούχου Α.Ε.Ι. της αλλοδαπής 
κατά τα οριζόμενα στο δεύτερο εδάφιο της δεύτερης 
παραγράφου του άρθρου 1 του παρόντος, αναγνώριση 
από το Δ.Ο.Α.Τ.Α.Π. της ισοτιμίας και αντιστοιχίας του 
βασικού πτυχίου του προς ένα εκ των απονεμομένων 
από τα αναφερόμενα Τμήματα ελληνικών Α.Ε.Ι., συνο- 
δευόμενη από σχετική αντιστοίχιση του βαθμού. 

Μι. Στην περίπτωση κατόχου του ως στην πρώτη παρά¬ 
γραφο του άρθρου 1 του παρόντος οριζόμενου Δ.Μ.Σ. 
Α.Ε.Ι. της αλλοδαπής, το εν λόγω Ίδρυμα δα πρέπει να 
περιλαμβάνεται στα αναγνωριζόμενα από το Δ.Ο.Α.Τ.Α.Π. 
ως ομοταγή. 

ό.Τυχόν επιστημονικές δημοσιεύσεις και υποχρεωτικά 
τις απαιτούμενες στην περίπτωση των πτυχιούχων της 
δεύτερης παραγράφου του άρθρου 1 του παρόντος είτε, 
εναλλακτικά, στην ίδια περίπτωση, την απαιτούμενη βε¬ 
βαίωση συμμετοχής σε ερευνητικό πρόγραμμα. 

7. Δύο συστατικές επιστολές. 

8. Πιστοποιητικό/ά που αποδεικνύουν την οριζόμε¬ 
νη στην τρίτη παράγραφο του άρθρου 1 του παρόντος 
γλωσσομάθεια. 

9. Προκειμένου για αλλοδαπό που θα εκπονήσει δια¬ 
τριβή με γλώσσα αυτής την ελληνική, κατά τα οριζόμενα 


στο άρθρο 3 του παρόντος, πτυχίο ή μεταπτυχιακό τίτλο 
σπουδών ελληνικού Α.Ε.Ι. ή απολυτήριο ελληνικού Λυκεί¬ 
ου ή εξαταξίου Γυμνασίου ή πιστοποιητικό ελληνομάθει- 
ας Δ' επιπέδου από το Κέντρο Ελληνικής Γλώσσας, από 
το οποίο θα αποδεικνύεται η πλήρης γνώση και άνετη 
χρήση της ελληνικής γλώσσας. 

10. Κάθε άλλο στοιχείο που θα βοηθήσει τη Συνέλευση 
του Τμήματος να μορφώσει γνώμη για την επιστημονική 
συγκρότηση του υποψηφίου. 

11. Τεκμηριωμένη επιστημονική πρόταση διδακτορι¬ 
κής διατριβής. 

Η Συνέλευση του Τμήματος, αφού λάβει τη γνώ¬ 
μη του προτεινόμενου επιβλέποντα, τη συνεκτιμά με 
υπόμνημα της προβλεπόμενης στο άρθρο 38, παρ. 3 
του ν. 4485/2017, τριμελούς εξεταστικής επιτροπής 
της αίτησης του υποψηφίου, η οποία έχει οριστεί από 
τη Συνέλευση με βάση τη συνάφεια του ερευνητικού 
αντικειμένου, και εγκρίνει ή απορρίπτει την αίτηση του 
υποψηφίου. Στην απόφαση της Συνέλευσης ορίζεται: 

- Ο επιβλέπων της διατριβής. 

-Τα μέλη της τριμελούς συμβουλευτικής επιτροπής, 
που πλαισιώνει και υποστηρίξει την εκπόνηση και τη 
συγγραφή της διατριβής και 

- Η γλώσσα συγγραφής της διατριβής (παρ. 3, άρ. 38, 
και παρ. 2, άρ. 39, ν. 4485/2017). 

Άρθρο 3 

Γλώσσα διατριβής 

Η διατριβή μπορεί να εκπονήσει, εκτός της ελληνικής, 
στη ρωσική ή σε κάποια άλλη σλαβική γλώσσα που δι¬ 
δάσκεται στο Τμήμα. 

Διατριβή με γλωσσολογικό γνωστικό αντικείμενο εκ¬ 
πονείται στη γλώσσα στην οποία αναφέρεται. 

Άρθρο 4 

Επίβλεψη διδακτορικής διατριβής 

Δικαίωμα επίβλεψης διδακτορικών διατριβών έχουν τα 
μέλη Δ.Ε.Π. α' βαθμίδας, αναπληρωτή και επίκουρου του 
οικείου ή άλλου Α.Ε.Ι. ή ερευνητές Α', Β' ή Γ' βαθμίδας από 
ερευνητικά κέντρα του άρθρου 13Α του ν. 4310/2014, 
συμπεριλαμβανομένων των ερευνητικών κέντρων της 
Ακαδημίας Αθηνών, που έχουν το ίδιο ή συναφές γνωστι¬ 
κό αντικείμενο με την υπό κρίση διδακτορική διατριβή. 

Κάθε επιβλέπων μπορεί να αναλάβει έως τρεις (3) δι¬ 
δακτορικές διατριβές συγχρόνως. 

Άρθρο 5 

Συμβουλευτική Επιτροπή 

Η Συνέλευση του Τμήματος αναθέτει στον προτει- 
νόμενο επιβλέποντα την επίβλεψη της διδακτορικής 
διατριβής και ορίζει τριμελή συμβουλευτική επιτροπή, 
με αρμοδιότητα να πλαισιώνει και να υποστηρίξει την 
εκπόνηση και συγγραφή της. 

Στην επιτροπή του προηγούμενου εδαφίου μετέχουν 
ως μέλη ο επιβλέπων και δύο ακόμη μέλη Δ.Ε.Π. α' βαθ¬ 
μίδας, αναπληρωτή και επίκουρου από το οικείο ή άλλο 
Α.Ε.Ι. ή καθηγητές αναγνωρισμένων ως ομοταγών ιδρυ¬ 
μάτων της αλλοδαπής, οι οποίοι είναι κάτοχοι διδακτορι¬ 
κού διπλώματος, ή ερευνητές των βαθμιδών Α’, Β’ ή Γ' από 
ερευνητικά κέντρα του άρθρου 13Α του ν. 4310/2014, 
συμπεριλαμβανομένων των ερευνητικών κέντρων της 

Ακαδημίας Αθηνών ή από αναγνωρισμένα ερευνητικά 
κέντρα ή ινστιτούτα της αλλοδαπής και έχουν το ίδιο ή 
συναφές γνωστικό αντικείμενο με την υπό κρίση διδα¬ 
κτορική διατριβή. Στη συμβουλευτική επιτροπή μετέχει 
τουλάχιστον ένα (ί) μέλος Δ.Ε.Π. από τις τρεις πρώτες 
βαθμίδες του οικείου Τμήματος. 

Άρθρο 6 

Αντικατάσταση επιβλέποντος 

Αν για οποιονδήποτε λόγο ο επιβλέπων εκλείψει ή δι¬ 
απιστωμένα αδυνατεί να τελέσει χρέη επιβλέποντος για 
χρονικό διάστημα τουλάχιστον ενός έτους, η Συνέλευση 
του Τμήματος, εκτιμώντας τις περιστάσεις, αναθέτει σε 
άλλον την επίβλεψη, σύμφωνα με όσα ορίζονται στις 
προηγούμενες παραγράφους, ύστερα από αίτηση του 
υποψήφιου διδάκτορα και γνώμη του προτεινόμενου 
επιβλέποντος, διαφορετικά σε ένα από τα άλλα δύο (2) 
μέλη της τριμελούς συμβουλευτικής επιτροπής, ακόμη 
και καθ' υπέρβαση του μέγιστου αριθμού υποψήφιων 
διδακτόρων που μπορεί να επιβλέπεται από κάδε επιβλέ- 
ποντα. Αν ο αρχικός επιβλέπων μετακινήσει σε άλλο Α.Ε.Ι. 
ή Τμήμα Α.Ε.Ι. ή συνταξιοδοτηθεί, συνεχίζει να εκτελεί 
χρέη επιβλέποντος των διδακτορικών διατριβών που 
έχει αναλάβει, και ο τίτλος απονέμεται από το Α.Ε.Ι., στο 
οποίο ανήκει το Τμήμα, όπου ξεκίνησε η εκπόνηση της 
διατριβής. 

Τα ονόματα των υποψήφιων διδακτόρων, των επιβλε- 
πόντων μελών Δ.Ε.Π. ή ερευνητών, οι τίτλοι των εκπονού¬ 
μενων διδακτορικών διατριβών και σύντομη περίληψη 
αυτών, καθώς και τα μέλη των συμβουλευτικών επιτρο¬ 
πών αναρτώνται στον διαδικτυακό τόπο του Τμήματος 
στην ελληνική και στην αγγλική γλώσσα. 

Άρθρο 7 

Διάρκεια εκπόνησης διδακτορικής διατριβής 

Η χρονική διάρκεια για την απόκτηση διδακτορικού 
διπλώματος είναι τρία (3) ημερολογιακά έτη από την 
ημερομηνία ορισμού της τριμελούς συμβουλευτικής 
επιτροπής. Είναι δυνατή η παράταση της παραπάνω 
προθεσμίας, ύστερα από αίτηση του υποψηφίου και 
αιτιολογημένη έκθεση του Επιβλέποντος, αλλά η διάρ¬ 
κεια εκπόνησης της διατριβής δεν μπορεί να υπερβεί 
συνολικά τα πέντε (5) έτη. 

Για λόγους ανωτέρας βίας (π.χ. εγκυμοσύνη, στρατι¬ 
ωτική θητεία, ασθένεια κ.ά.), μπορεί, με αιτιολογημένη 
απόφαση της Συνέλευσης του Τμήματος, ύστερα από 
αίτηση του υποψηφίου, του επιβλέποντος, ή μέλουςτης 
Συμβουλευτικής Επιτροπής, να ανασταλεί η παραπάνω 
προθεσμία συνολικά μέχρι δύο (2) ημερολογιακά έτη. 
Η περίοδος της αναστολής δεν υπολογίζεται στη διάρ¬ 
κεια της προηγουμένης παραγράφου. 

Άρθρο 8 

Δικαιώματα και υποχρεώσεις 

υποψήφιων διδακτόρων 

Ο υποψήφιος διδάκτορας, κάδε ημερολογιακό έτος και 
κατά τον τελευταίο μήνα του, παρουσιάζει προφορικά 
και υποβάλλει και εγγράφως αναλυτικό υπόμνημα ενώ¬ 
πιον της τριμελούς συμβουλευτικής επιτροπής σχετικά 
με την πρόοδο της διδακτορικής του διατριβής. Αντίγρα¬ 
φο του υπομνήματος, καθώς και σχόλια επ' αυτού από 


τον επιβλέποντα ή την τριμελή επιτροπή και εκθέσεις 
προόδου, καταχωρίζονται στον ατομικό φάκελο του 
υποψηφίου. 

Οι διδακτορικές σπουδές προσφέρονται δωρεάν. 
Οι υποψήφιοι διδάκτορες έχουν μέχρι πέντε (5) πλήρη 
ακαδημαϊκά έτη από την πρώτη εγγραφή τους όλα τα 
δικαιώματα και τις παροχές που προβλέπονται και για 
τους φοιτητές του δεύτερου κύκλου σπουδών. 

Μέχρι και πέντε (5) έτη μετά την ολοκλήρωση της 
διδακτορικής τους διατριβής, διατηρούν δικαιώματα 
πρόσβασης, δανεισμού και χρήσης των ηλεκτρονικών 
υπηρεσιών των πανεπιστημιακών βιβλιοθηκών. 

Άρθρο 9 

Διακοπή Διδακτορικής Διατριβής 

Ο Επιβλέπων και η Συμβουλευτική Επιτροπή επιβλέ¬ 
πουν την τήρηση των υποχρεώσεων του υποψηφίου και 
προτείνουν στη Συνέλευση του Τμήματος τη διαγραφή 
του Υποψήφιου Διδάκτορα, στις ακόλουθες περιπτώσεις: 

α) Εάν ο υποψήφιος διδάκτορας έχει δύο διαδοχικές 
αρνητικές εκθέσεις προόδου του άρθρου 8. 

β) Σε περίπτωση παράβασης δεοντολογικών κανόνων 
(π.χ. αντιγραφή, χρήση υλικού άνευ αδείας του συντά¬ 
κτη, χρήση πλαστών δεδομένων κ.ά.) ή για ανάρμοστη 
συμπεριφορά. 

Ο Υποψήφιος Διδάκτορας έχει τη δυνατότητα να πα¬ 
ρουσιάσει στη Συνέλευση του Τμήματος τις απόψεις 
του και να εξηγήσει για ποιο λόγο δεν έχει παρουσιάσει 
ικανοποιητική πρόοδο. 

Άρθρο 10 

Συγγραφή, υποστήριξη και αξιολόγηση 

της διδακτορικής διατριβής 

Μετά την ολοκλήρωση της συγγραφής της διδακτο¬ 
ρικής διατριβής, η τριμελής συμβουλευτική επιτροπή 
δέχεται ή απορρίπτει αίτηση του υποψηφίου για τη δη¬ 
μόσια υποστήριξη και την αξιολόγηση της. Αν η τριμε¬ 
λής συμβουλευτική επιτροπή αποδεχθεί την αίτηση του 
υποψηφίου, συντάσσει αναλυτική εισηγητική έκθεση και 
την υποβάλλει στη Συνέλευση του Τμήματος ζητώντας 
τον ορισμό επταμελούς Εξεταστικής Επιτροπής για την 
κρίση της διδακτορικής διατριβής. 

Στην επταμελή εξεταστική επιτροπή μετέχουν τα μέλη 
της τριμελούς συμβουλευτικής επιτροπής, εκτός από 
τα αφυπηρετήσαντα μέλη αυτής, τα οποία με απόφα¬ 
ση της Συνέλευσης του Τμήματος αντικαθίστανται από 
ισάριθμα μέλη που πληρούν τα κριτήρια του δεύτερου 
και τρίτου εδαφίου της παραγράφου 2 του άρθρου 39 
ν. 4485/2017, καθώς και τέσσερα (4) επιπλέον μέλη, που 
πληρούν τα κριτήρια του δευτέρου εδαφίου της παρα¬ 
γράφου 2 του άρθρου 39 ν. 4485/2017. 

Η διδακτορική διατριβή υποστηρίζεται δημόσια από 
τον υποψήφιο διδάκτορα. Η διαδικασία της δημόσιας 
υποστήριξης προϋποθέτει τη φυσική παρουσία των 
τεσσάρων (4) τουλάχιστον μελών της εξεταστικής επι¬ 
τροπής, ενώ τα λοιπά μέλη μπορούν να συμμετέχουν 
και μέσω τηλεδιάσκεψης. Στη συνέχεια, η εξεταστική 
επιτροπή συνεδριάζει χωρίς την παρουσία τρίτων, κρίνει 
την εργασία ως προς την ποιότητα, την πληρότητα, την 
πρωτότυπη σκέψη και τη συμβολή της στην επιστήμη και 
με βάση αυτά τα κριτήρια την εγκρίνει, με πλειοψηφία 

πέντε (5) τουλάχιστον από τα μέλη της. Τα αφυπη ρετήσα- 
ντα μέλη της τριμελούς συμβουλευτικής επιτροπής, που 
έχουν αντικατασταθεί σύμφωνα με την παράγραφο 2, 
μπορεί να παρίστανται κατά τη συνεδρίαση χωρίς δι¬ 
καίωμα ψήφου. 

Σε κάδε περίπτωση αφυπηρέτησης επιβλέποντος ή 
μελών της τριμελούς συμβουλευτικής επιτροπής να ανα- 
φέρεται η αρχική σύνδεση της επιτροπής πριν από την 
αντικατάσταση τους και στη συνέχεια να μνημονεύεται 
η αντικατάσταση του επιβλέποντος ή των μελών της τρι¬ 
μελούς και να αναφέρεται η σύνδεση της επταμελούς 
εξεταστικής επιτροπής. 

Άρθρο 11 

Αναγόρευση 

Η επίσημη αναγόρευση του υποψηφίου σε διδάκτορα 
γίνεται από τη Συνέλευση του Τμή ματος βάσει των πρα¬ 
κτικών της Εξεταστικής Επιτροπής που διαβιβάζονται με 
έγγραφο στη Γραμματεία του Τμήματος. 

Η Εξεταστική Επιτροπή δύναται να αναπέμψει με από¬ 
φαση της τη διατριβή για διορθώσεις ή επεξηγήσεις, οι 
οποίες δα πρέπει να ολοκληρωθούν σε διάστημα μέχρι 
έξι (6) μήνες.Το τελικό πρακτικό αποδοχής της διατριβής 
από την Εξεταστική Επιτροπή υπογράφεται από όλα τα 
κατά την εξέταση παρόντα μέλη. 

Η διδακτορική διατριβή αξιολογείται με την κλίμακα 
«καλώς», «λίαν καλώς» ή «άριστα». 

Άρθρο 12 

Για κάδε θέμα σχετικό με τις παραπάνω διαδικασίες 
αρμόδια είναι η Συνέλευση του Τμήματος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Μαρτίου 2018 

Ο Πρύτανης 

ΜΕΛΕΤΙΟΣ - ΑΘΑΝΑΣΙΟΣ ΔΗΜΟΠΟΥΛΟΣ 


Αριθμ. απόφ. 629 (2) 

Έγκριση του Κανονισμού Διδακτορικών Σπου¬ 
δών του Τμή ματος Τουρκικών Σπουδών και Σύγ¬ 
χρονων Ασιατικών Σπουδών του Εθνικού και Κα- 
ποδιστριακού Πανεπιστημίου Αθηνών. 

Η ΣΥΓΚΛΗΤΟΣ ΤΟΥ ΕΘΝΙΚΟΥ ΚΑΙ 
ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

1. τις διατάξεις του άρθρου 45 του ν. 4485/2017 «Ορ¬ 
γάνωση και Λειτουργία της ανώτατης εκπαίδευσης, ρυδ- 
μίσεις για την έρευνα και άλλες διατάξεις» (ΦΕΚ Α' 114), 

2. την υπ’ αριθμ. 163204/Ζ1/29-9-2017 εγκύκλιο του 
Υπουργείου Παιδείας, Έρευνας και Θρησκευμάτων, 

3. την παρ. 3ε, του άρθρου 9, του ν. 3685/2008 «Θεσμι¬ 
κό πλαίσιο για τις μεταπτυχιακές σπουδές» (ΦΕΚ Α' 148), 

4. τις διατάξεις του ν. 4009/2011 «Δομή, λειτουργία, δι¬ 
ασφάλιση της ποιότητας των σπουδών και διεθνοποίηση 
των ανωτάτων εκπαιδευτικών ιδρυμάτων (ΦΕΚ Α’ 195), 
όπως τροποποιήθηκαν και ισχύουν, 


5. τις διατάξεις του ν. 4386/2016 «Ρυθμίσεις για την 
έρευνα και άλλες διατάξεις» (ΦΕΚ Α' 83), όπως τροπο¬ 
ποιήθηκαν και ισχύουν, 

6. το π.δ. 85/31 -5-2013 (ΦΕΚ Α' 124) «Ίδρυση, μετονο- 
μασία, ανασυγκρότηση Σχολών και ίδρυση Τμήματος 
στο Εθνικό και Καποδιστριακό Πανεπιστήμιο Αθηνών», 

8. την απόφαση της Συγκλήτου του Ε.Κ.Π.Α. (11 η συ¬ 
νεδρία 28-2-2018), 

9. το απόσπασμα πρακτικών της Συνέλευσης του Τμή¬ 
ματος Τουρκικών Σπουδών και Σύγχρονων Ασιατικών 
Σπουδών του Ε.Κ.Π.Α. (5η συνεδρίαση, 18/1/2018), 

10. το γεγονός ότι με την παρούσα δεν προκαλείται 
δαπάνη εις βάρους του κρατικού προϋπολογισμού, απο¬ 
φασίζουμε: 

Την έγκριση του Κανονισμού Διδακτορικών Σπου¬ 
δών του ΤμήματοςΤουρκικών Σπουδών και Σύγχρονων 
Ασιατικών Σπουδών του Εθνικού και Καποδιστριακού 
Πανεπιστημίου Αθηνών ως ακολούθως: 

Άρθρο 1 
Γενικές Αρχές 

Οι Διδακτορικές Σπουδές του Τμήματος Τουρκικών 
Σπουδών και Σύγχρονων Ασιατικών Σπουδών του Εθνι¬ 
κού και Καποδιστριακού Πανεπιστημίου Αθηνών οργα¬ 
νώνονται και λειτουργούν σύμφωνα με τις διατάξεις του 
ν. 4485/2017 και του εν γένει θεσμικού πλαισίου όπως 
κάθε φορά ισχύει. Αποσκοπούν στην προαγωγή της 
πρωτότυπης επιστημονικής έρευνας και οδηγούν στην 
απόκτηση Διδακτορικού Διπλώματος (Δ.Δ.), το οποίο 
πιστοποιεί την εκπόνηση πρωτότυπης επιστημονικής 
έρευνας και την ουσιαστική συνεισφορά του/της κατό¬ 
χου του στην εξέλιξη της γνώσης στον αντίστοιχο επι¬ 
στημονικό κλάδο. 

Άρθρο 2 

Δικαίωμα υποβολής αίτησης 

για εκπόνηση Διδακτορικής Διατριβής 

Δικαίωμα υποβολές αίτησης για εκπόνηση διδακτορι¬ 
κής διατριβής έχουν οι κάτοχοι Διπλώματος Μεταπτυχι¬ 
ακών Σπουδών (Δ.Μ.Σ.) των Προγραμμάτων Μεταπτυ¬ 
χιακών Σπουδών του Τμήματος ή Τμήματος άλλου Α.Ε.Ι. 
της ημεδαπής ή αναγνωρισμένου ως ισότιμου της αλλο¬ 
δαπής ή ενιαίου και αδιάσπαστου τίτλου σπουδών με¬ 
ταπτυχιακού επιπέδου του άρθρου 46 του ν. 4485/2017, 
ετήσιας τουλάχιστον διάρκειας (60 Ε(ΙΤ5), με αντικείμενο 
ίδιο ή συναφές προς κάποιο από τα θεραπευόμενα στο 
τμήμα γνωστικά αντικείμενα. Οι υποψήφιοι διδάκτο¬ 
ρες οφείλουν να προσαρμόζονται αναλόγως προς το 
απαιτούμενο, από τις σχετικές προκηρύξεις, ερευνητικό 
προηγούμενο έργο (δημοσιεύσεις, μονογραφίες κ.λπ.), 
ώστε να επιλεγούν συγκριτικά ως προς τους πιθανούς 
συνυποψήφιους τους για το ίδιο αντικείμενο διδακτο¬ 
ρικής θέσης, όπως αυτό θα εμφανίζεται στη σχετική 
προκήρυξη. 

Οι υποψήφιοι διδάκτορες πρέπει να έχουν αποδεδειγ¬ 
μένα καλή γνώση (επίπεδο Β2 του Κοινού Ευρωπαϊκού 
Πλαισίου Αναφοράς) μιας τουλάχιστον κύριας ευρωπαϊ¬ 
κής γλώσσας με δυνατότητα επιλογής μεταξύ της αγγλι¬ 
κής, γαλλικής, γερμανικής, ισπανικής, ιταλικής. Επίσης, 
πολύ καλή γνώση (επίπεδο Γ1 του Κοινού Ευρωπαϊκού 
πλαισίου Αναφοράς), σε περίπτωση που δεν διαθέτουν 

σχετικό πτυχίο ΑΕΙ Γλώσσας και Φιλολογίας, ως προς μία 
από τις γλώσσες που άμεσα συνδέεται με το θέμα της 
διδακτορικής διατριβής τους. 

Με εισήγηση του Επιβλέποντοςτης διδακτορικής δια¬ 
τριβής, η Συνέλευση του Τμήματος δύναται να αναθέσει 
στους υποψηφίους να παρακολουθήσουν υποχρεωτικώς 
μαδήματα, σεμινάρια ή εργαστήρια του Τμήματος στο 
πλαίσιο του γνωστικού αντικειμένου της διατριβής τους. 

Άρθρο 3 

Διαδικασία υποβολής αίτησης 

για εκπόνηση διδακτορικής διατριβής 

Οι ενδιαφερόμενοι μπορούν να υποβάλλουν αίτη¬ 
ση στη Γραμματεία του Τμήματος μετά τη δημοσίευση 
σχετικής προκήρυξης ή πρόσκλησης εκδήλωσης ενδι¬ 
αφέροντος για εκπόνηση Διδακτορικής Διατριβής και 
εντός των προθεσμιών που θα ορίζονται κάδε φορά στη 
σχετική προκήρυξη. 

Οι σχετικές προκηρύξεις αναρτώνται στον διαδικτυα¬ 
κό τόπο τουΤμήματοςΤουρκικών Σπουδών και Σύγχρο¬ 
νων Ασιατικών Σπουδών. 

Άρθρο 4 

Απαιτούμενα δικαιολογητικά 

Οι υποψήφιοι υποβάλλουν στη ΓραμματείατουΤμήμα- 
τος, εντός των προθεσμιών που ορίζονται στο άρθρο 3: 

1. Σχετική αίτηση εκπόνησης διδακτορικής διατριβής 
όπου αναγράφονται: 

- προτεινόμενος τίτλος διδακτορικής διατριβής, 

- τεκμηριωμένη επιστημονική πρόταση, 

- προτεινόμενη γλώσσα εκπόνησης της διδακτορικής 
διατριβής, 

- προτεινόμενος επιβλέπωντης διδακτορικής διατριβής. 

2. Αναλυτικό Βιογραφικό Σημείωμα. 

3. Αναγνώριση ισοτιμίας του μεταπτυχιακού διπλώ¬ 
ματος και του βασικού πτυχίου από το Δ.Ο.Α.Τ.Α.Π. (για 
πτυχιούχους ΑΕΙ του εξωτερικού). 

4. Φωτοτυπία αστυνομικού δελτίου ταυτότητας. 

5. Αντίγραφο Πτυχίου. 

6. Αντίγραφο μεταπτυχιακού διπλώματος. 

7. Αναλυτική βαθμολογία των μεταπτυχιακών σπουδών. 

8. Αντίγραφο διπλωματικής μεταπτυχιακής εργασίας 
σε ψηφιακή και έντυπη μορφή. 

9. Πιστοποιητικό γλωσσομάθειας ή ελληνομάθειας. 

10. Συστατικές επιστολές από καθηγητές/τριες Α.Ε.Ι, 
ή εργοδότες. 

11. Δημοσιεύσεις. 

Άρθρο 5 

Διαδικασία επιλογής υποψηφίων διδακτόρων 

Η Συνέλευση του Τμήματος, αφού λάβει υπόψη τις αι¬ 
τήσεις που έχουν υποβληθεί, τις κατηγοριοποιεί με βάση 
τη συνάφεια του ερευνητικού αντικειμένου, και ορίζει 
μία τριμελή επιτροπή ανά κατηγορία αιτήσεων. Κάθε τρι¬ 
μελής επιτροπή, που αποτελείται από μέλη Δ.Ε.Π. του 
Τμήματος, εξετάζει τις αντίστοιχες αιτήσεις και τα συ¬ 
νυποβαλλόμενα έγγραφα και καλεί τους υποψηφίους σε 
συνέντευξη. Κατόπιν υποβάλλει στη Συνέλευση του Τμή¬ 
ματος αναλυτικό υπόμνημα στο οποίο αναγράφονται οι 
λόγοι για τους οποίους κάθε υποψήφιος πρέπει ή δεν 
πρέπει να γίνει δεκτός, καθώς και οι λόγοι επιλογής και 


ορισμού επιβλέποντα, εφόσον αυτός δεν έχει προταθεί 
από τον υποψήφιο. Η Συνέλευση τουΤμήματος εγκρίνει 
στην τελευταία περίπτωση τον Επιβλέποντα, και αφού 
λάβει υπόψη της τη γνώμη του προτεινόμενου από την 
επιτροπή επιβλέποντος, τη συνεκτιμά με το υπόμνημα 
της επιτροπής και εγκρίνει ή απορρίπτει αιτιολογημένα 
την αίτηση του υποψηφίου. Στην εγκριτική απόφαση 
ορίζεται και η γλώσσα συγγραφής της διδακτορικής δι¬ 
ατριβής (άρθρο 38 του ν. 4485/2017). 

Μετά την εγγραφή των υποψηφίων διδακτόρων και 
τον ορισμό των Τριμελών Συμβουλευτικών Επιτροπών, 
τα ονόματα των υποψήφιων διδακτόρων, των επιβλεπό- 
ντων μελών Δ.Ε.Π. ή ερευνητών, οι τίτλοι των εκπονού¬ 
μενων διδακτορικών διατριβών και σύντομη περίληψη 
αυτών, καθώς και τα μέλη των τριμελών συμβουλευτικών 
επιτροπών αναρτώνται από τη Γραμματεία του Τμήματος 
στον διαδικτυακό τόπο τουΤμήματος στην ελληνική και 
την αγγλική γλώσσα (άρθρο 38 του ν. 4485/2017). 

Άρθρο 6 

Επίβλεψη Διδακτορικής Διατριβής 

1. Επιβλέπων/ουσα διδακτορικής διατριβής 

Δικαίωμα επίβλεψης διδακτορικών διατριβών έχουν τα 

μέλη Δ.Ε.Π. Α’ βαθμίδας, Αναπληρωτή και Επίκουρου του 
οικείου ή άλλου Α.Ε.Ι. ή ερευνητές Α', Β' ή Γ' βαθμίδας από 
ερευνητικά κέντρα του άρθρου 13Α του ν. 4310/2014, 
συμπεριλαμβανομένων των ερευνητικών κέντρων της 
Ακαδημίας Αθηνών που έχουν το ίδιο ή συναφές γνω¬ 
στικό αντικείμενο με την υπό εκπόνηση διδακτορική 
διατριβή ή ως διαφορετικά ορίζεται από το ισχύον εκά- 
στοτε νομοθετικό πλαίσιο (άρθρο 39 του ν. 4485/2017). 

Κάθε Επιβλέπων/ουσα μπορεί να επιβλέπει έως οκτώ 
(8), το ανώτερο, Υ.Δ. συγχρόνως. 

Μέλος Δ.Ε.Π. ή ερευνητής που διανύει το τελευταίο, 
πριν από την αφυπηρέτησή του, ακαδημαϊκό έτος δεν 
είναι σκόπιμο να ορισθεί ως Επιβλέπων βάσει του ισχύ- 
οντος νομοθετικού πλαισίου. 

2. Τριμελής Συμβουλευτική Επιτροπή 

Η Συνέλευση τουΤμήματος αναθέτει στον/στην προ- 
τεινόμενο/η επιβλέποντα/ουσα, σύμφωνα με την παρά¬ 
γραφο 3 του άρθρου 38 του ν. 4485/2017, την επίβλεψη 
της Διδακτορικής Διατριβής και ορίζει Τριμελή Συμβου¬ 
λευτική Επιτροπή, με αρμοδιότητα να πλαισιώνει και να 
υποστηρίζει την εκπόνηση και συγγραφή της. 

Στην Επιτροπή του προηγούμενου εδαφίου μετέχουν 
ως μέλη, ο επιβλέπων και δύο ακόμη μέλη Δ.Ε.Π. Α’ βαθ¬ 
μίδας, Αναπληρωτή και Επίκουρου από το οικείο ή άλλο 
Α.Ε.Ι. ή καθηγητές/τριες αναγνωρισμένων ως ομοταγών 
ιδρυμάτων της αλλοδαπής, οι οποίοι είναι κάτοχοι διδα¬ 
κτορικού διπλώματος, ή ερευνητές/τριεςτων βαθμιδών 
Α’, Β' ή Γ' από ερευνητικά κέντρα του άρθρου 13Α του 
ν. 4310/2014, συμπεριλαμβανομένων των ερευνητικών 
κέντρων της Ακαδημίας Αθηνών ή από αναγνωρισμέ¬ 
να ερευνητικά κέντρα ή ινστιτούτα της αλλοδαπής και 
έχουν το ίδιο ή συναφές γνωστικό αντικείμενο με την 
υπό κρίση διδακτορική διατριβή. 

Στη συμβουλευτική επιτροπή μετέχει τουλάχιστον ένα 
(1) μέλος Δ.Ε.Π. από τις τρεις πρώτες βαθμίδες του Τ μή¬ 
ματος Τουρκικών Σπουδών και Σύγχρονων Ασιατικών 
Σπουδών (άρθρο 39 του ν. 4485/2017). 

2α. Αντικατάσταση μελών Τριμελούς Συμβουλευτικής 
Επιτροπής 

Αν για οποιονδήποτε λόγο ο/η επιβλέπων/ουσα εκλεί- 
ψει ή διαπιστωμένα αδυνατεί να επιβλέψει για μεγάλο 
χρονικό διάστημα (από ένα έτος και άνω), η Συνέλευση 
του τμήματος, εκτιμώντας τις περιστάσεις, αναθέτει σε 
άλλο άτομο την επίβλεψη, σύμφωνα με όσα ορίζονται 
στις προηγούμενες παραγράφους, είτε με δική της πρω¬ 
τοβουλία, είτε ύστερα από αίτηση του/της Υ.Δ. και γνώμη 
του/της προτεινόμενου/ης επιβλέποντος/ουσας. Διαφο¬ 
ρετικά, αναθέτει σε ένα από τα άλλα δύο (2) μέλη της 
Τριμελούς Συμβουλευτικής Επιτροπής, ακόμη και καθ' 
υπέρβαση του μέγιστου αριθμού υποψήφιων διδακτό¬ 
ρων που μπορεί να επιβλέπεται ανά άτομο, σύμφωνα 
με όσα ορίζονται στον παρόντα Κανονισμό (άρθρο 39 
του ν. 4485/2017). 

Τα μέλη της τριμελούς συμβουλευτικής επιτροπής 
αντικαθίστανται όταν η Συνέλευση τουΤμήματος κρίνει, 
ύστερα από τεκμη ριωμένη ενη μέρωση από τον επιβλέ- 
ποντα ή τον Υ.Δ., ότι αυτά δεν ανταποκρίνονται στις κατά 
νόμον υποχρεώσεις τους. 

26. Μετακίνηση/συνταξιοδότηση Επι6λέποντος/ουσας 

Αν ο/η αρχικά επιβλέπων/ουσα μετακινηθεί σε άλλο 
Α.Ε.Ι. ή Τμήμα Α.Ε.Ι. ή συνταξιοδοτηθεί, συνεχίζει να εκτε- 
λεί χρέη επιβλέποντος/ουσας των διδακτορικών διατρι¬ 
βών που έχει αναλάβει και ο τίτλος απονέμεται από το 
Τμήμα Τουρκικών Σπουδών και Σύγχρονων Ασιατικών 
Σπουδών του Εθνικού και Καποδιστριακού Πανεπιστή¬ 
μιου Αθηνών (άρθρο 39 του ν. 4485/2017). 

Σε κάθε περίπτωση, τα αφυπηρετήσαντα μέλη της τρι¬ 
μελούς συμβουλευτικής επιτροπής, με απόφαση της Συ¬ 
νέλευσης του Τμήματος, αντικαθίστανται από ισάριθμα 
μέλη, προκειμένου να οριστεί η επταμελής εξεταστική 
επιτροπή για την κρίση της διδακτορικής διατριβής. 

3. Επταμελής Εξεταστική Επιτροπή 

Η Συνέλευση του ΤμήματοςΤουρκικών Σπουδών και 
Σύγχρονων Ασιατικών Σπουδών ορίζει Επταμελή Εξετα¬ 
στική Επιτροπή για την κρίση της Διδακτορικής Διατρι¬ 
βής (παρ. 1, άρθρο 41, του ν. 4485/2017). 

Στην επταμελή εξεταστική επιτροπή μετέχουν τα μέλη 
της τριμελούς συμβουλευτικής επιτροπής, εκτός από 
τα αφυπηρετήσαντα μέλη αυτής, τα οποία με απόφαση 
της Συνέλευσης του Τμήματος αντικαθίστανται από ισά¬ 
ριθμα μέλη που πληρούν τα κριτήρια του δεύτερου και 
τρίτου εδαφίου της παραγράφου 2 του άρθρου 39 του 
ν. 4485, καθώς και τέσσερα (4) επιπλέον μέλη, που πλη¬ 
ρούν τα κριτήρια του δευτέρου εδαφίου της παραγρά¬ 
φου 2 του άρθρου 39 του ν. 4485/2017. 

Τα αφυπηρετήσαντα μέλη τηςτριμελούς συμβουλευ¬ 
τικής επιτροπής, που αντικαταστάθηκαν, μπορούν να 
παρίστανται στη συνεδρίαση της επταμελούς εξεταστι¬ 
κής επιτροπής χωρίς δικαίωμα ψήφου (άρθρα 39 και 41 
του ν. 4485/2017). 

Άρθρο 7 

Χρονική διάρκεια, Δικαιώματα 

και Υποχρεώσεις Υποψηφίων Διδακτόρων 

1. Χρονική διάρκεια 

Η ελάχιστη χρονική διάρκεια για την απόκτηση του 
Διδακτορικού Διπλώματος είναι τρία (3) πλήρη ημερο¬ 
λογιακά έτη από την ημερομηνία ορισμού της Τριμε¬ 


λούς Συμβουλευτικής Επιτροπής (άρθρο 40, παρ. 1 του 
ν. 4485/2017). 

Η μέγιστη χρονική διάρκεια είναι επτά (7) πλήρη ημε¬ 
ρολογιακά έτη από την ημερομηνία ορισμού τηςΤριμε- 
λούς Συμβουλευτικής Επιτροπής. 

Ο/Η Υποψήφιος/α μπορεί κατά τη διάρκεια των σπου¬ 
δών του/της στο Διδακτορικό Πρόγραμμα να ζητήσει με 
επαρκώς αιτιολογημένη αίτηση του/της την αναστολή 
της ανωτέρω περιόδου μέχρι και 2 έτη συνολικά. Ο χρό¬ 
νος της αναστολής φοίτησης δεν προσμετράται στην 
προβλεπόμενη μέγιστη χρονική διάρκεια εκπόνησης 
διδακτορικής διατριβής. Κατά τη διάρκεια της αναστο¬ 
λής φοίτησης δεν επωφελούνται των δικαιωμάτων και 
των παροχών που προβλέπονται για τους υποψήφιους 
διδάκτορες. 

2. Δικαιώματα και Υποχρεώσεις 

- Οι υποψήφιοι διδάκτορες υποχρεούνται σε ανανέ¬ 
ωση εγγραφής ανά ακαδημαϊκό έτος (άρθρο 45, παρ. 2 
του ν. 4485/2017). 

- Οι υποψήφιοι διδάκτορες από 1/9 έως 30/12 κάθε 
ακαδημαϊκού έτους μετά την εισδοχή τους ως υποψηφί¬ 
ων διδακτόρων παρουσιάζουν προφορικά και υποβάλ¬ 
λουν και εγγράφως αναλυτικό υπόμνημα ενώπιον της 
Τριμελούς Συμβουλευτικής Επιτροπής, σχετικά με την 
πρόοδο της διδακτορικής διατριβής τους. Αντίγραφο 
του υπομνήματος, καθώς και σχόλια επ' αυτού από τον 
Επιβλέποντα ή την Τριμελή Συμβουλευτική Επιτροπή 
και εκθέσεις προόδου που θα περιγράφουν την ετήσια 
ερευνητική υπεραξία του κειμένου του υποψηφίου, 
καταχωρίζονται στον ατομικό φάκελο του υποψηφίου 
(άρθρο 40, παρ. 2 του ν. 4485/2017). 

- Οι διδακτορικές σπουδές προσφέρονται δωρεάν. 

- Οι υποψήφιοι διδάκτορες έχουν μέχρι πέντε (5) πλή¬ 
ρη ακαδημαϊκά έτη από την πρώτη εγγραφή τους, όλα 
τα δικαιώματα και τις παροχές που προβλέπονται και για 
τους φοιτητές του δεύτερου κύκλου σπουδών. Μέχρι 
και πέντε (5) έτη μετά την ολοκλήρωση της διδακτορι- 
κήςτους διατριβής, διατηρούν δικαιώματα πρόσβασης, 
δανεισμού και χρήσης των ηλεκτρονικών υπηρεσιών 
των πανεπιστημιακών βιβλιοθηκών (άρθρο 40, παρ. 3 
του ν. 4485/2017). 

- Κατά το διάστημα των πέντε (5) ετών της εκπόνησης 
της διδακτορικής διατριβής οι υποψήφιοι διδάκτορες 
έχουν τη δυνατότητα: 

• διεξαγωγής μέρους της έρευνας σε άλλο ίδρυμα/ιν- 
στιτούτο/ερευνητικό κέντρο/επιχείρηση της ημεδαπής 
ή της αλλοδαπής που χαρακτηρίζεται από τη Συνέλευση 
του Τμήματος ως κατάλληλο για τις ειδικές του επιδό¬ 
σεις στο αντίστοιχο με τη διδακτορική διατριβή τους 
επιστημονικό πεδίο, 

■ συμμετοχής σε συνέδρια/ημερίδες/εργαστήρια τα 
οποία ασχολούνται με γνωστικό αντικείμενο αντίστοιχο 
με αυτό της διδακτορικής διατριβής τους, 

• παρακολούθησης μαθημάτων/σεμιναρίων αντίστοι¬ 
χων με το γνωστικό αντικείμενο της διδακτορικής δια¬ 
τριβής τους. 

- Οι υποψήφιοι διδάκτορες έχουν την υποχρέωση εν¬ 
διάμεσων παραδοτέων κατά την κρίση της τριμελούς 
εισηγητικής επιτροπής. 

- Με πρόταση της Συνέλευσης του Τμήματος και κοι¬ 
νή απόφαση των Υπουργών Παιδείας και Οικονομικών 
μπορεί να ανατίθεται σε Υ.Δ. η επικουρία μελών Δ.Ε.Π. σε 

προπτυχιακό και μεταπτυχιακό επίπεδο με ωριαία αντιμι¬ 
σθία που επιβαρύνει τον προϋπολογισμό του Ιδρύματος 
(άρθρο 9, παράγραφος 3, εδάφιο ε, του ν. 3685/2008). 

- Υποψήφιοι/ες Διδάκτορες που εμπίπτουν στο άρθρο 
19 παρ. 4 του ν. 4452/2017 δύναται να προσλαμβάνονται 
ως ακαδημαϊκοί υπότροφοι δια πράξεως του οικείου 
Τμήματος με σχέση εργασίας ιδιωτικού δικαίου ορισμέ¬ 
νου χρόνου για τη διεξαγωγή διδακτικού, ερευνητικού, 
επιστημονικού, οργανωτικού, εργαστηριακού ή κλινικού 
έργου καθοριζόμενου δια της συμβάσεως. Η προκήρυξη 
του γνωστικού αντικειμένου γίνεται έπειτα από πρόταση 
της Γενικής Συνέλευσης του Τομέα και έγκριση από τη 
Γενική Συνέλευση Τμήματος. Η διάρκεια της συμβάσε¬ 
ως καθορίζεται μέχρι ενός πανεπιστημιακού έτους κατά 
περίπτωση, ανάλογα με τις ανάγκες του Τομέα. Δύναται 
αυτή να ανανεώνεται ή να παρατείνεται, πλην όμως ο 
συνολικός χρόνος πρόσληψης δεν δύναται να υπερβεί 
τα τρία (3) πανεπιστημιακά έτη. Η απασχόληση των ανω¬ 
τέρω δύναται να είναι πλήρης ή μερική και η κάλυψη 
της αποζημίωσης τους θα γίνεται από υποτροφίες και 
πόρους που θα εξασφαλίζει το Τμήμα, χωρίς αύξηση της 
κρατικής επιχορήγησης προςτο οικείο Α.Ε.Ι. και σύμφω¬ 
να με τις κείμενες διατάξεις. 

Άρθρο 8 

Εκπόνηση της Διδακτορικής Διατριβής 

1. Ορισμός/αλλαγή δέματος διδακτορικής διατριβής 

Αλλαγή θέματος επιτρέπεται με απόφαση της Συνελεύ- 

σεως του Τμήματος, ύστερα από εισήγηση της τριμελούς 
συμβουλευτικής επιτροπής και σε συμφωνία με τους 
Υποψήφιους Διδάκτορες. Στην ίδια Συνέλευση προσδιο¬ 
ρίζεται και η διάρκεια εκπόνησης της νέας Διδακτορικής 
Διατριβής. 

Ο τίτλος της διδακτορικής διατριβής οριστικοποιεί- 
ται μέχρι και 3 μήνες πριν τον ορισμό της Επταμελούς 
Εξεταστικής Επιτροπής με αίτηση του Υ.Δ. που συνυπο¬ 
γράφεται απότηνΤριμελή Συμβουλευτική Επιτροπή και 
εγκρίνεται από τη Συνέλευση του Τμήματος. 

2. Οδηγίες συγγραφής διδακτορικής διατριβής 

Η έκταση της διατριβής θα είναι από 70.000 λέξεις 
(ελάχιστο) έως 130.000 λέξεις (μέγιστο), εξαιρουμένων 
των υποσημειώσεων, παραπομπών, βιβλιογραφίας και 
παραρτημάτων. 

Η στοίχιση να είναι αμφοτερόπλευρη, το διάστιχο 1,5 
γραμμές και η γραμματοσειράΤίιτΐθ5ΝθννΚοιη3η 12. 

Στο εσώφυλλο κάθε κατατιθέμενης και εγκρινόμενης 
διδακτορικής διατριβής, να μνημονεύεται σε εμφανές 
σημείο, η σύνθεση της τριμελούς συμβουλευτικής επι¬ 
τροπής, καθώς και της επταμελούς εξεταστικής επιτρο¬ 
πής της διατριβής. 

Σε περίπτωση αφυπηρέτησης επιβλέποντος ή μελών 
της τριμελούς συμβουλευτικής επιτροπής να αναφέρεται 
η αρχική σύνθεση της επιτροπής πριν από την αντικατά¬ 
σταση τους και στη συνέχεια να μνημονεύεται η αντικα¬ 
τάσταση του επιβλέποντος ή των μελών της τριμελούς, 
καθώς και η συνεδρίαση της Συνελεύσεως που έγινε η 
αντικατάσταση και τέλος να αναφέρεται η σύνθεση της 
επταμελούς εξεταστικής επιτροπής. 

3. Γλώσσα συγγραφής Διδακτορικής Διατριβής 

Η Διδακτορική Διατριβή συντάσσεται σε γλώσσα που 
αποφασίζει η Συνέλευση του Τμή ματος, η οποία λαμβάνει 


υπόψη τη γλώσσα συγγραφής που έχει προτείνει ο υπο¬ 
ψήφιος διδάκτορας στην αίτηση του (άρθρο 38 παρ. 2 
και 3 του ν. 4485/2017). 

Άρθρο 9 

Κρίση Διδακτορικής Διατριβής 

Μετά την ολοκλήρωση της συγγραφής της Διδακτο¬ 
ρικής Διατριβής, η τριμελής συμβουλευτική επιτροπή 
δέχεται ή απορρίπτει αίτηση του υποψηφίου για τη δη¬ 
μόσια υποστήριξη και την αξιολόγηση της. Αν η Τριμελής 
Συμβουλευτική Επιτροπή αποδεχτεί την αίτηση του υπο¬ 
ψηφίου, συντάσσει εντός τριών (3) μηνών από την υπο¬ 
βολή της αίτησης αναλυτική εισηγητική έκθεση και την 
υποβάλλει στη Συνέλευση του Τμήματος, ζητώντας τον 
ορισμό επταμελούς εξεταστικής επιτροπής (άρθρο 41, 
παρ. 1 του ν. 4485/2017). 

Εάν η τριμελής συμβουλευτική επιτροπή απορρίψει 
την αίτηση του υποψηφίου, ορίζει με έκθεσή της προ¬ 
τάσεις και τη νέα προθεσμία υποβολής της διατριβής 
με διορθώσεις. 

Οι υποχρεώσεις των υποψηφίων διδακτόρων μετά τον 
ορισμό της επταμελούς επιτροπής είναι οι εξής: 

- Κατάθεση της διατριβής στην επταμελή εξεταστι¬ 
κή επιτροπή σε επτά (7) αντίτυπα, σε ηλεκτρονική και 
έντυπη μορφή. 

- Εάν η διατριβή έχει γραφεί σε ξένη γλώσσα, περίληψη 
της στην ελληνική. 

Σε κάθε περίπτωση, περίληψη της και στην αγγλική ή 
γαλλική ή γερμανική. 

- Υπεύθυνη δήλωση ότι η διατριβή δεν είναι προϊόν 
λογοκλοπής. 

Η διαδικασία ορισμού ημερομηνίας υποστήριξης της 
διατριβής πραγματοποιείται με πρωτοβουλία του Επι- 
βλέποντος, σε συνεργασία με τον υποψήφιο διδάκτορα, 
εντός τριών (3) μηνών από τη συγκρότηση της επτα¬ 
μελούς επιτροπής και την κατάθεση της στο Ψηφιακό 
Αποθετήριο του ΕΚΠΑ. 

Η διαδικασία της δημόσιας υποστήριξης προϋποθέ¬ 
τει τη φυσική παρουσία των τεσσάρων (4) τουλάχιστον 
μελών της Επταμελούς Εξεταστικής Επιτροπής, ενώ τα 
λοιπά μέλη μπορούν να συμμετέχουν και μέσω τηλεδι¬ 
άσκεψης (παρ. 3, αρ. 41, ν. 4485/2017). 

Η διάρκεια της υποστήριξης δεν θα υπερβαίνει τα 45 
λεπτά. 

Στη συνέχεια, η εξεταστική επιτροπή συνεδριάζει χω¬ 
ρίς την παρουσία τρίτων, κρίνει την εργασία ως προς 
την ποιότητα, την πληρότητα, την πρωτότυπη σκέψη 
και τη συμβολή της στην επιστήμη, δεδομένα τα οποία 
μπορούν να τεκμηριώνονται και με αντίστοιχες δημοσι¬ 
εύσεις σε επιστημονικά περιοδικά με κριτές, και με βάση 
αυτά τα κριτήρια την εγκρίνει με πλειοψηφία τουλάχι¬ 
στον πέντε (5) μελών (άρθρο 41, παρ. 3 του ν. 4485/2017) 
και αξιολογεί τη Διδακτορική Διατριβή με τους βαθμούς 
ΚΑΛΩΣ, ΛΙΑΝ ΚΑΛΩΣ ή ΑΡΙΣΤΑ. Για την απόφασή της η 
Επιτροπή συντάσσει Πρακτικό Αξιολόγησης. 

Σε περίπτωση κατά την οποία το πρακτικό φέρει 
υπογραφές τεσσάρων μελών της Επταμελούς Επιτρο¬ 
πής, και πέμπτο μέλος έχει υπογράψει την Εισηγητική 
Έκθεση, ο τίτλος θεωρείται ότι έχει χορηγήσει εγκύρως 
(ν. 4186/2013, άρθρο 39, παρ. 18). 

Άρθρο 10 

Αναγόρευση - Καθομολόγηση Διδακτόρων 

Η διαδικασία που πρέπει να ακολουθηθεί πριν από την 
αναγόρευση σε διδάκτορα είναι η κάτωθι: 

- Αίτηση υποψηφίου για αναγόρευση - καθομολόγηση. 

- Κατάθεση διατριβής στη Γραμματεία του Τμήματος 
σε ψηφιακή και έντυπη μορφή. 

- Κατάθεση διατριβής στο Ψηφιακό Αποθετήριο "ΠΕΡ¬ 
ΓΑΜΟΣ". 

- Κατάθεση διατριβής στο Εθνικό ΚέντροΤεκμηρίωσης. 

Η διαδικασία αναγόρευσης - καθομολόγησης - απονο¬ 
μής Διδακτορικού Διπλώματος πραγματοποιείται ενώ¬ 
πιον της Συνελεύσεως του Τμήματος και του Προέδρου 
αυτού, με ανάγνωση του νενομισμένου όρκου από τον 
υποψήφιο, ακολουθούσης σχετικής αναγορεύσεώς του 
σε διδάκτορα από τον Πρόεδρο τουΤμήματος ως εκπρο¬ 
σώπου του Πρύτανη. 

Άρθρο 11 

Πνευματικά δικαιώματα 

Η έρευνα, που πραγματοποιείται στο πλαίσιο της διδα¬ 
κτορικής διατριβής στοΤμήμαΤουρκικών Σπουδών και 
Σύγχρονων Ασιατικών Σπουδών, αποβλέπει πρωτίστως 
στην εκπαίδευση του υποψήφιου διδάκτορα και στην 
απόκτηση ερευνητικής εμπειρίας που απαιτείται για την 
απονομή του διδακτορικού τίτλου, καθώς και για την 
περαιτέρω σταδιοδρομία του. 

Η εκπόνηση διδακτορικής διατριβής, λόγω της φύ¬ 
σης της, μπορεί να εντάσσεται σε συνεχόμενες και πολ¬ 
λές φορές μακροχρόνιες έρευνες που διεξάγονται από 
ερευνητικές μονάδες και επιστημονικούς υπευθύνους σε 
συγκεκριμένο τομέα της επιστήμης, συχνά στο πλαίσιο 
ερευνητικών προγραμμάτων. 

Ο συγγραφέας της διδακτορικής διατριβής είναι ο 
δικαιούχος του περιουσιακού και ηθικού δικαιώματος 
πνευματικής ιδιοκτησίας, του περιεχομένου της δια¬ 
τριβής του σύμφωνα με το ν. 2121/1993, όπως ισχύει. 
Τα δικαιώματα βιομηχανικής ιδιοκτησίας που ενδεχομέ¬ 
νως προκύψουν από τα αποτελέσματα της έρευνας της 
διδακτορικής διατριβής, ανήκουν τόσο στον διδάκτορα 
όσο και στον επιβλέποντα καθηγητή ή και σε άλλους 
ερευνητές που μετέχουν στην ερευνητική ο μάδα, σύμ¬ 
φωνα με την ισχύουσα νομοθεσία. Δικαιώματα διανο¬ 
ητικής ιδιοκτησίας που προκύπτουν μετά το πέρας της 
διδακτορικής διατριβής λόγω της συνέχισης της αντί¬ 
στοιχης έρευνας στο εργαστήριο, ανήκουν αποκλειστι¬ 
κά στον επιστημονικό υπεύθυνο αυτής της φάσης της 
έρευνας ή και σε άλλους ερευνητές. Για τα θέματα αυτά 
μπορεί να υπογράφει σύμβαση μεταξύ των μερών σε 
οποιοδήποτε στάδιο της έρευνας. 

Άρθρο 12 

Διαγραφή υποψηφίων διδακτόρων 

Η Συνέλευση του ΤμήματοςΤουρκικών Σπουδών και 
Σύγχρονων Ασιατικών Σπουδών, μετά την εισήγηση της 
Τριμελούς Συμβουλευτικής Επιτροπής, δύναται να απο¬ 
φασίσει τη διαγραφή υποψηφίων διδακτόρων εάν: 

- δεν ανανεώσουν την ετήσια εγγραφή τους, 

- η πρόοδος τους κρίνεται ανεπαρκής ή στάσιμη, 


- έχουν αναιτιολόγητα διακόψει το έργο της εκπόνησης 
της Διατριβής, 

- δεν υποβάλλουν ετήσια αναλυτικά υπομνήματα σχε¬ 
τικά με την πρόοδο της διατριβής τους, 

- υπερβούν τη μέγιστη χρονική διάρκεια εκπόνησης 
διδακτορικής διατριβής, όπως ορίζεται στον παρόντα 
Κανονισμό, 

- έχουν παραβιάσει τις κείμενες διατάξεις όσον αφορά 
την αντιμετώπιση πειθαρχικών παραπτωμάτων από τα 
αρμόδια πειθαρχικά Όργανα, 

- αυτοδίκαια κατόπιν αιτήσεωςτων υποψηφίων διδα¬ 
κτόρων. 

Σε περίπτωση διαπιστωθείσας από την Τριμελή 
Συμβουλευτική Επιτροπή, λογοκλοπής (ν. 2121/1993), 
ο Υποψήφιος Διδάκτορας διαγράφεται άνευ λοιπών δι¬ 
αδικασιών. 

Τη διαγραφή εγκρίνει η Συνέλευση τουΤμήματος και 
την κοινοποιεί στον Υποψήφιο. 

Για οποιοδήποτε από τους ανωτέρω λόγους διαγρα¬ 
φής του Υποψηφίου, αυτός ενημερώνεται με τη σχετική 
απόφαση της Συνελεύσεως του Τμήματος μέσω της οι¬ 
κείας Γραμματείας. 

Άρθρο 13 

Εκπόνηση Διδακτορικής Διατριβής 

με συνεπίβλεψη 

Το Τμήμα Τουρκικών Σπουδών και Σύγχρονων Ασια¬ 
τικών Σπουδών του ΕΚΠΑ μπορεί να συνεργάζεται με 
ερευνητικά κέντρα και ινστιτούτα της ημεδαπής για την 
εκπόνηση Διδακτορικής Διατριβής με συνεπίβλεψη, 
εφόσον πληρούνται οι προϋποθέσεις που προβλέπει 
το άρθρο 43, παρ. 3 του ν. 4485/2017. 

Με απόφαση του Υπουργού Παιδείας, Έρευνας και 
Θρησκευμάτων, που δη μοσιεύεται στην Εφημερίδα της 
Κυβερνήσεως καθορίζεται κάθε σχετικό θέμα σχετικά με 
την εκπόνηση διδακτορικών διατριβών με συνεπίβλεψη 
σε συνεργασία με αναγνωρισμένα ως ομοταγή ιδρύματα ή 
ερευνητικά κέντρα και ινστιτούτα της αλλοδαπής (παρ. 3, 
άρ. 43, ν. 4485/2017). 

Άρθρο 14 

Μεταβατικές διατάξεις 

Οι διατάξεις του ν. 4485/2017 εφαρμόζονται και για 
τους/τις Υ.Δ. που έχουν γίνει δεκτοί/ές πριν από την έναρ¬ 
ξη ισχύος του, εφόσον δεν έχει οριστεί, κατά την έναρξη 
της ισχύος του, η επταμελής εξεταστική επιτροπή του άρ¬ 
θρου 41 του νόμου (άρθρο 85, παρ. 5 του ν. 4485/2017). 

Η προθεσμία ανώτατης διάρκειας εκπόνησης διδακτο¬ 
ρικής διατριβής για τους υποψήφιους διδάκτορες που 
υπάγονται στην ανωτέρω κατηγορία ορίζεται αυτή της 
4ετίας από τη δημοσίευση στην Εφημερίδα της Κυβερ¬ 
νήσεως του παρόντος κανονισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Μαρτίου 2018 

Ο Πρύτανης 

